ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026635

ขอให้เร่งดำเนินการออกเอกสารสมุดประจำตัวของทหารกองหนุนที่ผ่านการเป็นทหารกองประจำการ(ใบ สด.8)และประกาศนียบัตรมัธยมศึกษาตอนปลาย (วุฒิการศึกษา ม.6) ให้แก่ผู้ร้อง.... เนื่องจากผู้ร้องแจ้งว่าได้มีการสมัครทหารผลัด 1 เมื่อประมาณวันที่  21 พฤษภาคม 2559 ซึ่งได้ประจำการที่กองพลทหารม้าที่ 2 รักษาพระองค์ หน่วยงานภายในเป็นกองพันทหารม้าที่ 29 รักษาพระองค์ (ตามผู้ร้องแจ้ง) ระยะเวลา 2 ปี โดยระหว่างประจำการได้มีการศึกษาต่อชั้นมัธยมศึกษาชั้นปีที่ 4-6 จนจบการศึกษา (ไม่สามารถระบุวัน เดือนและเวลาที่จบการศึกษาได้) ต่อมาผู้ร้องถึงครบกำหนดปลดประจำการในช่วงปี 2561 (ไม่สามารถระบุวัน เดือนและเวลาที่แน่ชัดได้) ทางหน่วยงานได้มีการออกเอกสารหนังสือรับรองความประพฤติให้เท่านั้น ไม่มีการออกเอกสารสมุดประจำตัวของทหารกองหนุนที่ผ่านการเป็นทหารกองประจำการ(ใบ สด.8)และประกาศนียบัตรมัธยมศึกษาตอนปลาย (วุฒิการศึกษา ม.6) ให้ผู้ร้องแต่อย่างใด เพียงแค่แจ้งว่าให้ผู้ร้องไปติดต่อสำนักงานเขตทุ่งครุ และรอผู้พันประจำกองเซ็นเอกสาร(ตามผู้ร้องแจ้ง) หลังจากนั้นผู้ร้องได้รอการดำเนินการตั้งแต่ปี 2561 จนถึง ปัจจุบัน(วันที่ 1 กรกฎาคม 2566) ผู้ร้องยังไม่ได้รับเอกสารแต่อย่างใด เบื้องต้นมีการติดต่อไปยังสำนักงานเขตทุ่งครุ ทางเจ้าหน้าที่แจ้งว่าไม่พบข้อมูล และติดต่อไปยัง กองพลทหารม้าที่ 2 รักษาพระองค์ , สำนักงานสัสดีกรุงเทพมหานคร และ มณฑลทหารบกที่ 11 แต่ไม่ได้รับคำตอบและการช่วยเหลือแต่อย่างใด จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาโดยเร็วที่สุด เพื่อบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata